proxectonos/corpus_dominio_legal_administrativo_tmp huggingface dataset:
CORRECCIÓN DE ERROS. Orde do 3 de outubro de 2022 pola que se establecen as bases reguladoras do programa de incentivos á contratación vinculada aos programas de emprego regulados nas ordes do 27 de decembro de 2019 e do 31 de decembro de 2020 para persoas mozas inscritas no Sistema nacional de garantía xuvenil no ámbito da Comunidade Autónoma de Galicia, cofinanciado polo FSE, programa operativo de emprego xuvenil, e se convoca para o ano 2022 (código de procedemento TR349L).
Consellería de Promoción do Emprego e Igualdade — III. Outras disposicións — 28/10/2022

Advertido erro na citada Orde dp 3 de outubro de 2022, publicada no Diario Oficial de Galicia número 196, do venres 14 de outubro de 2022, cómpre efectuar as seguintes correccións para incorporar novas especialidades formativas que se omitiron: SEAG0109: Interpretación e educación ambiental; SEAG0209: Limpeza en espazos abertos e instalacións industriais; SSCB0109: Dinamización comunitaria; SSCB0110: Dinamización, programación e desenvolvemento de accións culturais; SSCB0209: Dinamización de actividades de tempo libre educativo infantil e xuvenil; SSCB0211: Dirección e coordinación de actividades de tempo libre educativo infantil e xuvenil; SSCS0208: Atención sociosanitaria a persoas dependentes en institucións sociais.
O anexo II, na páxina 54876, queda entón do seguinte xeito:
ORDE do 17 de outubro de 2022 pola que se acorda conceder as medallas ao mérito e os distintivos de permanencia de protección civil de Galicia correspondentes ao ano 2022 (código de procedemento PR467A).
Vicepresidencia Segunda e Consellería de Presidencia, Xustiza e Deportes — III. Outras disposicións — 28/10/2022

Examinado o expediente de concesión das medallas ao mérito e distintivos de permanencia, correspondentes ao ano 2022, e de conformidade coa proposta formulada pola comisión avaliadora prevista no artigo 14 do Decreto 19/2019, do 21 de febreiro, polo que se regulan as medallas ao mérito de protección civil de Galicia e outras condecoracións (DOG núm. 44, do 4 de marzo),
Primeiro. Concederlle ás persoas candidatas citadas no anexo I as medallas ao mérito de protección civil da Comunidade Autónoma de Galicia, nas categorías de prata e bronce.
Segundo. Concederlle ás persoas candidatas citadas no anexo II os distintivos de permanencia de protección civil da Comunidade Autónoma de Galicia.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de outubro de 2022
RESOLUCIÓN do 15 de novembro de 2022 pola que se fai pública a relación de entidades colaboradoras que participarán na xestión de subvencións do programa de emisión de bonos dixitais para colectivos vulnerables (Programa UNICO-Bono social), enmarcado no investimento C15.I3 do compoñente 15 do Plan de recuperación, transformación e resiliencia, financiado pola Unión Europea-NextGenerationEU (código de procedemento AP400B).
Axencia para a Modernización Tecnolóxica de Galicia — III. Outras disposicións — 23/11/2022

Mediante a Resolución do 28 de xullo de 2022 establécense as bases reguladoras para a concesión de subvencións, en réxime de concorrencia non competitiva, así como a inscrición de entidades colaboradoras que participarán na súa xestión, do Programa de emisión de bonos dixitais para colectivos vulnerables (Programa UNICO-Bono social), enmarcado no investimento C15. I3 do compoñente 15 do Plan de recuperación, transformación e resiliencia, financiado pola Unión Europea-NextGenerationEU, e se convocan para o período 2022-2023 (códigos de procedemento AP400A e AP400B) (DOG nº 155, do 17 de agosto de 2022).
Con data do 31 de outubro de 2022 resolvéronse favorablemente 4 solicitudes de inscrición de entidades colaboradoras de entre as presentadas no marco da convocatoria, con código de procedemento AP400B e con prazo aberto ata o 30 de xuño de 2023.
Posteriormente, entre o 7 e o 15 de novembro asináronse os correspondentes convenios de colaboración entre a Axencia para a Modernización Tecnolóxica de Galicia e as entidades colaboradoras, de acordo co previsto no artigo 7.15 das bases reguladoras.
Coa sinatura dos convenios inclúense as entidades no Rexistro de Operadores-Colaboradores, que está dispoñible a través da web https://amtega.xunta.gal/rexistro-operadores-bono-social
Segundo dispón o artigo 3.2 das bases reguladoras, o prazo para presentar solicitudes dos bonos dixitais comezará o día seguinte ao da publicación no DOG da relación de entidades colaboradoras.
Así mesmo, tendo en conta que o prazo para a inscrición como entidades colaboradoras finaliza o 30 de xuño de 2023, as novas entidades que se adhiran serán incluídas directamente no Rexistro de Operadores-Colaboradores da web https://amtega.xunta.gal/rexistro-operadores-bono-social
De acordo co anterior,
Primeiro. Crear o rexistro de operadores-colaboradores na web da Amtega, no enderezo https://amtega.xunta.gal/rexistro-operadores-bono-social, no cal se incluirán todas as entidades colaboradoras que se adhiran ata finalizar o prazo de inscrición o 30 de xuño de 2023.
Segundo. Facer pública no
Diario Oficial de Galicia
a relación das catro entidades colaboradoras para as cales, o pasado 31 de outubro de 2022, se resolveron favorablemente as solicitudes de inscrición e que, por tanto, participarán na xestión de subvencións do Programa de emisión de bonos dixitais para colectivos vulnerables (Programa UNICO-Bono social). A relación de entidades colaboradoras achégase con esta resolución como anexo.
Santiago de Compostela, 15 de novembro de 2022
EXTRACTO da Orde do 21 de outubro de 2022 pola que se procede á segunda convocatoria do ano 2022 para a concesión de subvencións, en réxime de concorrencia competitiva, para a adquisición de equipamentos deportivos (código de procedemento PR949A).
Vicepresidencia Segunda e Consellería de Presidencia, Xustiza e Deportes — III. Outras disposicións — 28/10/2022

BDNS (Identif.): 655361.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.pap.minhap.gob.es/bdnstrans/index).
Primeiro. Entidades beneficiarias
Poderán ser entidades beneficiarias das axudas concedidas ao abeiro desta orde os clubs deportivos galegos, sociedades anónimas deportivas e as federacións deportivas galegas.
Segundo. Obxecto
Esta orde ten por obxecto aprobar a segunda convocatoria do ano 2022 de subvencións da Vicepresidencia Segunda e Consellería de Presidencia, Xustiza e Deportes, en réxime de concorrencia competitiva, para a adquisición de equipamentos deportivos (código de procedemento PR949A).
Terceiro. Bases reguladoras
As bases reguladoras polas cales se rexerá a convocatoria de subvencións da Vicepresidencia Segunda e Consellería de Presidencia, Xustiza e Deportes, en réxime de concorrencia competitiva, para a adquisición de equipamentos deportivos, son as aprobadas a través da Resolución do 13 de decembro de 2021, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos, e se procede á súa convocatoria para o ano 2022 (código de procedemento PR949A), que se publicou no DOG núm. 3, do 5 de xaneiro.
Cuarto. Importe
Para esta segunda convocatoria do ano 2022 o crédito orzamentario para financiar estas axudas é de 3.914.387 €, con cargo á aplicación orzamentaria 04.40.441A.780.1, convocatoria para equipamento deportivo ás entidades deportivas, dos orzamentos xerais da Comunidade Autónoma de Galicia para o ano 2022.
Quinto. Prazo para presentar as solicitudes
O prazo de presentación de solicitudes será dun mes, contado a partir do día seguinte ao da publicación desta resolución no Diario Oficial de Galicia.
Santiago de Compostela, 21 de outubro de 2022
RESOLUCIÓN do 16 de novembro de 2022, da Secretaría Xeral de Apoio ao Emprego, Traballo Autónomo e Economía Social, pola que se publica a reasignación dos créditos orzamentarios recollidos na Orde do 27 de decembro de 2021 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2022 (códigos de procedemento TR356A e TR356C).
Consellería de Promoción do Emprego e Igualdade — III. Outras disposicións — 23/11/2022

Mediante a Orde do 27 de decembro de 2021 establecéronse as bases reguladoras para a concesión, en réxime de concorrencia non competitiva, do programa de incentivos ás empresas de inserción laboral (EIL) e ás súas entidades promotoras, e realizouse a súa convocatoria para o ano 2022 (DOG núm. 17, do 26 de xaneiro de 2022). No DOG número 146, do 2 de agosto, publicouse a Orde do 21 de xullo de 2022 pola que se ampliou a dotación orzamentaria da convocatoria.
A Orde do 27 de decembro de 2021 establece no artigo 4.6 que, de producirse remanentes nunha aplicación orzamentaria e/ou programa de axudas, se reasignarán as contías sobrantes na outra aplicación e/ou programa. As reasignacións levaranse a cabo logo das modificacións orzamentarias pertinentes.
Unha vez atendidas todas as solicitudes con cargo á aplicación orzamentaria 2022 11 04 324C 4815 do programa II, compróbase que existe crédito suficiente para atender as solicitudes pendentes, con cargo á aplicación orzamentaria 2022 11 04 324C 4705 do mesmo programa, por insuficiencia de crédito.
Por todo o exposto e co fin de atender as solicitudes pendentes do programa II da Orde 27 de decembro de 2021,
Primeiro. Modificar o crédito destinado ás axudas convocadas pola Orde do 27 de decembro de 2021 pola que se establecen as bases reguladoras das axudas ás empresas de inserción laboral (EIL) e ás súas entidade promotoras, e se procede á súa convocatoria para o ano 2022, redistribuíndo o crédito asignado entre as aplicacións do programa II e sen variar o orzamento total consignado na convocatoria.
Segundo. Esta modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 16 de novembro de 2022
RESOLUCIÓN do 15 de novembro de 2022, da Dirección Xeral de Patrimonio Natural, pola que se dá publicidade ás axudas concedidas ao abeiro da Orde do 7 de decembro de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2022 destinadas ás entidades locais (código de procedemento MT811A) (Diario Oficial de Galicia número 244, do 22 de decembro).
Consellería de Medio Ambiente, Territorio e Vivenda — III. Outras disposicións — 23/11/2022

O artigo 19 da Orde do 7 de decembro de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2022 destinadas ás entidades locais (código de procedemento MT811A) establece que no prazo máximo de tres meses contados desde a data de resolución das concesións se publicará no Diario Oficial de Galicia a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no Diario Oficial de Galicia das subvencións ao abeiro da Orde do 7 de decembro de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2022 destinadas ás entidades locais (código de procedemento MT811A), segundo o anexo desta resolución.
Santiago de Compostela, 15 de novembro de 2022
Crédito orzamentario: 230.000,00 euros.
Aplicación orzamentaria: 08.03.541B.460.0, dos orzamentos xerais da Comunidade Autónoma de Galicia para o ano 2022.
Finalidade: establecer as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2022 destinadas ás entidades locais.
Expediente, entidades beneficiarias, aplicación orzamentaria, importe adxudicado:
RESOLUCIÓN do 15 de novembro de 2022, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 7 de decembro de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2022 destinadas ás asociacións inscritas no Rexistro Galego de Asociacións para a Protección e Defensa dos Animais de Compañía (código de procedemento MT811B) (Diario Oficial de Galicia número 244, do 22 de decembro).
Consellería de Medio Ambiente, Territorio e Vivenda — III. Outras disposicións — 23/11/2022

O artigo 19 da Orde do 7 de decembro de 2021 pola que se establecen bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2022 destinadas ás asociacións inscritas no Rexistro Galego de Asociacións para a Protección e Defensa dos Animais de Compañía (código de procedemento MT811B) establece que no prazo máximo de tres meses contados desde a data de resolución das concesións se publicará no Diario Oficial de Galicia a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no Diario Oficial de Galicia das subvencións ao abeiro da Orde do 7 de decembro de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2022 destinadas ás asociacións inscritas no Rexistro Galego de Asociacións para a Protección e Defensa dos Animais de Compañía (código de procedemento MT811B), segundo o anexo desta resolución.
Santiago de Compostela, 15 de novembro de 2022
Crédito orzamentario: 170.000 euros.
Aplicación orzamentaria: 08.03.541B.481.0, dos orzamentos xerais da Comunidade Autónoma de Galicia para o ano 2022.
Crédito orzamentario: 50.000 euros.
Aplicación orzamentaria: 08.03.541B.781.0, dos orzamentos xerais da Comunidade Autónoma de Galicia para o ano 2022.
Finalidade: establecer as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2022 destinadas ás asociacións inscritas no Rexistro Galego de Asociacións para a Protección e Defensa dos Animais de Compañía (código de procedemento MT811B).
Expediente, entidades beneficiarias, aplicación orzamentaria, importe adxudicado:
RESOLUCIÓN do 21 de novembro de 2022 pola que se ordena a publicación do Acordo do Consello da Xunta de Galicia, do 17 de novembro de 2022, polo que se aproba a modificación da relación de postos de traballo da Consellería do Mar.
Consellería de Facenda e Administración Pública — III. Outras disposicións — 23/11/2022

A aprobación da modificación da relación de postos de traballo da Consellería do Mar xustifícase polas razóns indicadas no punto primeiro do acordo.
En consecuencia, por proposta da Dirección Xeral da Función Pública da Consellería de Facenda e Administración Pública, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 17 de novembro de 2022, adoptou o seguinte
Primeiro. Aprobar a modificación da relación de postos de traballo da Consellería do Mar nos termos que se sinalan no anexo a este acordo, en desenvolvemento da Orde da Consellería de Facenda, do 22 de novembro de 2019, pola que se convocou proceso selectivo extraordinario de consolidación para o ingreso na categoría 007 do grupo II, titulada/o grao medio, de persoal laboral fixo da Xunta de Galicia (DOG núm. 225, do 26 de novembro).
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 17 de novembro de 2022, relativo á aprobación da modificación da relación de postos de traballo da Consellería do Mar, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 21 de novembro de 2022
RESOLUCIÓN do 21 de novembro de 2022 pola que se ordena a publicación do Acordo do Consello da Xunta de Galicia, do 17 de novembro de 2022, polo que se aproba a modificación da relación de postos de traballo da Axencia Galega das Industrias Culturais.
Consellería de Facenda e Administración Pública — III. Outras disposicións — 23/11/2022

A aprobación da modificación da relación de postos de traballo da Axencia Galega das Industrias Culturais xustifícase polas razóns indicadas no punto primeiro do acordo.
En consecuencia, por proposta da Dirección Xeral da Función Pública da Consellería de Facenda e Administración Pública, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 17 de novembro de 2022, adoptou o seguinte
Primeiro. Aprobar a modificación da relación de postos de traballo da Axencia Galega das Industrias Culturais nos termos que se sinalan no anexo a este acordo, en desenvolvemento da Orde da Consellería de Facenda do 22 de novembro de 2019 pola que se convocou proceso selectivo extraordinario de consolidación para o ingreso na categoría 007 do grupo II, titulada/o grao medio, de persoal laboral fixo da Xunta de Galicia (DOG núm. 225, do 26 de novembro).
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 17 de novembro de 2022, relativo á aprobación da modificación da relación de postos de traballo da Axencia Galega das Industrias Culturais, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 21 de novembro de 2022
RESOLUCIÓN do 24 de outubro de 2022 pola que se dá publicidade das axudas concedidas ao abeiro da Orde do 16 de xuño de 2022 pola que se establecen as bases reguladoras para a concesión das axudas para o sector editorial galego, relativas a gastos de edición, distribución e comercialización das publicacións editoriais no ano 2022 (código de procedemento CT238A).
Consellería de Cultura, Educación, Formación Profesional e Universidades — III. Outras disposicións — 03/11/2022

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 14 da orde de convocatoria, a resolución de concesión publicarase no
Diario Oficial de Galicia
e no portal https://www.cultura.gal, e esta publicación substituirá a notificación persoal e producirá os mesmos efectos.
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 10.40.432A.770.1 do procedemento CT238A de axudas para o sector editorial galego, relativas a gastos de edición, distribución e comercialización das publicacións editoriais no ano 2022.
Santiago de Compostela, 24 de outubro de 2022
RESOLUCIÓN do 21 de outubro de 2022, da Secretaría Xeral Técnica da Vicepresidencia Segunda e Consellería de Presidencia, Xustiza e Deportes, pola que se dá publicidade dos convenios de colaboración subscritos pola Secretaría Xeral para o Deporte no segundo cuadrimestre do ano 2022.
Vicepresidencia Segunda e Consellería de Presidencia, Xustiza e Deportes — III. Outras disposicións — 03/11/2022

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior, para os efectos de cumprir coas obrigacións legais fixadas.
En consecuencia, e para dar cumprimento a esa obriga,
Artigo un. Darlle publicidade á relación dos convenios subscritos pola Secretaría Xeral para o Deporte, nos meses de maio, xuño, xullo e agosto do ano 2022, que se incorpora como anexo a esta resolución.
Santiago de Compostela, 21 de outubro de 2022
ORDE do 20 de outubro de 2022 pola que se modifica a autorización do Centro Privado Plurilingüe Hijas de Jesús, da Coruña.
Consellería de Cultura, Educación, Formación Profesional e Universidades — III. Outras disposicións — 03/11/2022

A persoa representante da titularidade do Centro Privado (CPR) Plurilingüe Hijas de Jesús, da Coruña, solicita a autorización dunha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización para unha unidade de educación especial, o centro quedaría configurado como se detalla a seguir:
Denominación xenérica: Centro Privado (CPR) Plurilingüe.
Denominación específica: Hijas de Jesús.
Código do centro: 15004198.
Enderezo: Nova York, 5.
Código postal: 15008.
Localidade: A Coruña.
Concello: A Coruña.
Provincia: A Coruña.
Titular: Fundación Educativa Jesuitinas.
Composición resultante:
• 12 unidades de educación infantil.
• 24 unidades de educación primaria.
• 1 unidade de educación especial.
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Coruña da Consellería de Cultura, Educación, Formación Profesional e Universidades, logo do informe do Servizo Territorial de Inspección Educativa, aprobará expresamente a relación de profesorado que impartirá a docencia.
Artigo 3. Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de outubro de 2022
RESOLUCIÓN do 24 de outubro de 2022 pola que se dá publicidade das axudas concedidas ao abeiro da Orde do 17 de xuño de 2022 pola que se aproban as bases reguladoras para os anos 2022-2023 e convocatoria para o ano 2022, para a concesión, en réxime de concorrencia competitiva, das axudas para adaptación, segundo o establecido polo Real decreto 1432/2008, do 29 de agosto, das liñas eléctricas de alta tensión con condutores espidos localizadas en zonas de protección de avifauna con cargo ao Plan de recuperación, transformación e resiliencia (PRTR), financiado pola Unión Europea-NextGenerationEU (código de procedemento IN407E).
Vicepresidencia Primeira e Consellería de Economía, Industria e Innovación — III. Outras disposicións — 03/11/2022

Mediante a Orde do 17 de xuño de 2022 aprobáronse as bases reguladoras para os anos 2022-2023 e convocatoria para o ano 2022, para a concesión, en réxime de concorrencia competitiva, das axudas para adaptación, segundo o establecido polo Real decreto 1432/2008, do 29 de agosto, das liñas eléctricas de alta tensión con condutores espidos localizadas en zonas de protección de avifauna con cargo ao Plan de recuperación, transformación e resiliencia (PRTR), financiado pola Unión Europea-NextGenerationEU.
En cumprimento do disposto no artigo 17.1.b) da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia, así como no artigo 20 das bases reguladoras,
Ordenar a publicación no
Diario Oficial de Galicia
das subvencións indicadas no anexo, concedidas con cargo á aplicación orzamentaria 06.02.733A.770.0, ao abeiro da Orde do 17 de xuño de 2022 pola que se aproban as bases reguladoras para os anos 2022-2023 e convocatoria para o ano 2022, para a concesión, en réxime de concorrencia competitiva, das axudas para adaptación, segundo o establecido polo Real decreto 1432/2008, do 29 de agosto, das liñas eléctricas de alta tensión con condutores espidos localizadas en zonas de protección de avifauna con cargo ao Plan de recuperación, transformación e resiliencia (PRTR), financiado pola Unión Europea-NextGenerationEU (código de procedemento IN407E).
Santiago de Compostela, 24 de outubro de 2022
RESOLUCIÓN do 5 de outubro de 2022 pola que se dá publicidade das axudas concedidas ao abeiro da Resolución do 4 de outubro de 2021 pola que se establecen as bases reguladoras para a concesión, en réxime de concorrencia non competitiva, de subvencións para investimentos en equipamentos pos-COVID dos establecementos hostaleiros, financiadas ao 100 % no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, e se anuncia a súa convocatoria para o ano 2021 (código de procedemento TU503E).
Axencia Turismo de Galicia — III. Outras disposicións — 26/10/2022

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 24 das bases reguladoras da convocatoria,
Facer público no Diario Oficial de Galicia e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións cun crédito total de 6.000.000,00 de €, imputadas á aplicación orzamentaria 05.A2 761A 770.1, proxecto 2021 00001, por un crédito de 4.000.000,00 de €, e á aplicación orzamentaria 05.A2 761A 770.0, código de proxecto 2021 00001, por un crédito de 2.000.000,00 de € dos orzamentos da Comunidade Autónoma de Galicia para 2021, concedidas ao abeiro da Resolución do 4 de outubro de 2021 pola que se establecen as bases reguladoras para a concesión, en réxime de concorrencia non competitiva, de subvencións para investimentos en equipamentos pos-COVID dos establecementos hostaleiros, financiadas ao 100 % no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, e se anuncia a súa convocatoria para o ano 2021 (código de procedemento TU503E).
Santiago de Compostela, 5 de outubro de 2022
RESOLUCIÓN do 18 de outubro de 2022, da Secretaría Xeral da Igualdade, pola que se fai público o esgotamento do crédito da Resolución do 12 de agosto de 2022 pola que se realiza a segunda convocatoria do ano 2022 das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto de Estado contra a violencia de xénero.
Consellería de Promoción do Emprego e Igualdade — III. Outras disposicións — 26/10/2022

A Resolución do 12 de agosto de 2022, da Secretaría Xeral da Igualdade, pola que se realiza a segunda convocatoria do ano 2022 das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto de Estado contra a violencia de xénero (código de procedemento SI461A), establece que se concederán subvencións ata o esgotamento do crédito orzamentario, segundo o disposto no artigo 19.2 da Lei 9/2007, do 13 de xuño, de subvencións de Galicia. Para as subvencións obxecto desta convocatoria destinouse un crédito por importe total de 980.119,28 euros.
A dita partida orzamentaria finánciase con fondos finalistas do Estado, que os orzamentos xerais do Estado destinan ao desenvolvemento ou ampliación das medidas recollidas no Pacto de Estado contra a violencia de xénero.
Tal como se establece no artigo 1.3 da Resolución do 12 de agosto de 2022, o procedemento de concesión destas axudas tramitarase en réxime de concorrencia non competitiva, de acordo co establecido na Lei 9/2007, do 13 de xuño, de subvencións de Galicia, e ata o esgotamento do crédito orzamentario, coas garantías previstas no artigo 31.4 da dita lei.
Esta convocatoria réxese polas bases reguladoras establecidas na Resolución do 23 de decembro de 2021, da Secretaría Xeral da Igualdade, publicadas no Diario Oficial de Galicia do 19 de xaneiro de 2022.
A disposición adicional única da Resolución do 23 de decembro de 2021 sinala que, unha vez esgotado o crédito, o órgano xestor deberá publicar o esgotamento da partida orzamentaria e a inadmisión de posteriores solicitudes.
En virtude do exposto anteriormente, e no uso das facultades que teño atribuídas,
Artigo único
Dar a coñecer que o crédito orzamentario asignado ao financiamento das axudas contidas na Resolución do 12 de agosto de 2022, da Secretaría Xeral da Igualdade, pola que se realiza a segunda convocatoria do ano 2022 das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto de Estado contra a violencia de xénero, quedou esgotado o 31 de agosto de 2022 coa solicitude presentada ás 14.19 horas.
Santiago de Compostela, 18 de outubro de 2022
RESOLUCIÓN do 18 de outubro de 2022 pola que se dá publicidade dunha encomenda de xestión de carácter técnico á Axencia Galega de Infraestruturas en relación con diversas actuacións referidas á obra de adaptación da rúa Rodríguez de Viguri para a localización dunha paraxe de intercambio modal na cidade administrativa de San Caetano.
Consellería de Infraestruturas e Mobilidade — III. Outras disposicións — 26/10/2022

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico da Consellería de Infraestruturas e Mobilidade á Axencia Galega de Infraestruturas en relación con diversas actuacións referidas á obra de adaptación da rúa Rodríguez de Viguri para a localización dunha parada de intercambio modal na cidade administrativa de San Caetano, que ten as seguintes características:
1. Obxecto: esta encomenda terá por obxecto a realización, respecto da obra referida, das seguintes actuacións:
• A dirección e execución do servizo de redacción do proxecto relativo á actuación referida.
• A elaboración, de ser o caso, de acordo co establecido no artigo 235 da Lei 9/2017, do 8 de novembro, de contratos do sector público, do informe de supervisión do referido proxecto, así como a realización, de acordo co establecido no artigo 236 da Lei 9/2017, do 8 de novembro, de contratos do sector público, da acta de implantación do referido proxecto.
• A elaboración dos documentos de carácter técnico que, en relación co procedemento de adxudicación do contrato de obra e, de ser o caso, dos contratos de servizo complementarios relativos a esta actuación, solicite o órgano encomendante.
• A dirección de execución da obra e, de ser o caso, dos servizos complementarios obxecto do referido contrato.
– Os correspondentes documentos serán emitidos por persoal técnico cualificado da AXI.
2. Natureza e alcance da xestión encomendada: esta encomenda ten natureza intersubxectiva ao seren a Consellería de Infraestruturas e Mobilidade e a AXI órganos pertencentes á mesma consellería con personalidade xurídica propia.
3. Prazo de vixencia: a presente encomenda estará vinculada á execución do contrato das obras referenciadas e, en todo caso, rematará antes do 31 de decembro de 2023.
4. Supostos de finalización anticipada: por incumprimento total ou parcial dalgunha das partes ou por mutuo acordo.
5. Taxas: a encomenda non liquidará ningunha taxa a favor da AXI en concepto de custo polos servizos que preste no seu desenvolvemento.
Santiago de Compostela, 18 de outubro de 2022
RESOLUCIÓN do 18 de outubro de 2022, da Secretaría Xeral de Política Lingüística, pola que se fixan as datas de realización das probas para a obtención dos certificados de lingua galega, niveis Celga 2, 3 e 4, no ano 2022, que foron convocadas mediante a Resolución do 29 de agosto de 2022 (código de procedemento PL500C).
Consellería de Cultura, Educación, Formación Profesional e Universidades — III. Outras disposicións — 25/10/2022

Mediante a Resolución do 29 de agosto de 2022, da Secretaría Xeral de Política Lingüística, convocáronse as probas para a obtención dos certificados de lingua galega, niveis Celga 2, 3 e 4, no ano 2022 (código de procedemento PL500C) (DOG núm. 172, do 9 de setembro). Segundo se recolle no seu punto terceiro, as probas terán lugar na segunda quincena de novembro e, de ser o caso, na primeira de decembro de 2022, sempre que ningunha circunstancia excepcional o impida. Así mesmo, tamén se sinala que as datas concretas das probas serán debidamente publicadas no Diario Oficial de Galicia, así como na páxina web da Secretaría Xeral de Política Lingüística (http://www.lingua.gal).
De acordo con isto,
Fixar as seguintes datas de realización das probas para a obtención dos certificados de lingua galega (Celga) convocadas mediante a Resolución do 29 de agosto de 2022:
– Celga 4, en Santiago de Compostela e en Ponferrada:
19 de novembro de 2022, para as persoas admitidas cuxo primeiro apelido empece por algunha das seguintes letras: T, U, V, W, X, Y, Z, A, B, C, D, E, F e G.
20 de novembro de 2022, para as persoas admitidas cuxo primeiro apelido empece por algunha das seguintes letras: H, I, J, K, L, M, N, Ñ, O, P, Q, R e S.
– Celga 3, en Santiago de Compostela e en Ponferrada:
26 de novembro de 2022, para todas as persoas admitidas.
– Celga 2, en Santiago de Compostela e en Ponferrada:
27 de novembro de 2022, para todas as persoas admitidas.
Os centros e horarios de realización das probas, así como as listaxes definitivas de persoas admitidas para cada nivel e localidade, poderán consultarse na web da Secretaría Xeral de Política Lingüística (https://www.lingua.gal/a-secretaria-xeral/convocatorias). Así mesmo, na web tamén se publicará, na semana das probas correspondentes, a porta de acceso ao centro e mais a aula asignada a cada persoa para a realización da proba escrita. No caso daquelas persoas ás cales, atendendo a causas xustificadas, se lles concedese algún tipo de adaptación ou apoio, a Secretaría Xeral de Política Lingüística comunicaralles directamente o día, a porta de acceso e a aula correspondentes.
Respecto da proba oral de cada nivel Celga, lémbrase que esta terá lugar o mesmo día que a proba escrita. A hora concreta en que cada persoa deberá estar presente para realizar esta proba publicarase no centro correspondente, así como na web da Secretaría Xeral de Política Lingüística, unha vez que remate a proba escrita.
Santiago de Compostela, 18 de outubro de 2022
RESOLUCIÓN do 14 de outubro de 2022, da Secretaría Xeral de Política Lingüística, pola que se adxudican bolsas de formación nos lectorados de lingua, literatura e cultura galegas, convocadas mediante a Orde do 13 de xuño de 2022 (PL500E).
Consellería de Cultura, Educación, Formación Profesional e Universidades — III. Outras disposicións — 25/10/2022

A Orde do 13 de xuño de 2022 (DOG núm. 122, do 28 de xuño), establece as bases e anuncia a convocatoria –en réxime de concorrencia competitiva e con sometemento aos principios de publicidade, obxectividade, transparencia, igualdade, mérito e capacidade– de bolsas de formación nos lectorados de lingua, literatura e cultura galegas nos centros de estudos galegos localizados noutras tantas universidades de fóra de Galicia.
Logo de ver a proposta de resolución definitiva de adxudicación das ditas bolsas de formación e a certificación, remitidas ambas as dúas pola subdirectora xeral de Política Lingüística en cumprimento do establecido no artigo 16.2 da antedita orde, acompañadas da acta da Comisión de Valoración constituída ao abeiro do artigo 15.5 da referida orde e da resolución definitiva de admitidos e excluídos, este secretario xeral, en uso das facultades que lle son expresamente delegadas en virtude da disposición adicional única da Orde do 13 de xuño de 2022,
Artigo 1
Adxudicar as bolsas de formación nos lectorados de lingua, literatura e cultura galegas dos centros de estudos galegos localizados nas universidades que se especifican, coas condicións establecidas na orde da convocatoria e polo período que se indica, ás persoas relacionadas no anexo I.
Artigo 2
Contra esta resolución, que pon fin á vía administrativa, os/as interesados/as poderán interpoñer recurso potestativo de reposición perante o/a titular da Secretaría Xeral de Política Lingüística, no prazo dun mes, que se contará a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente recurso contencioso-administrativo ante o Tribunal Superior de Xustiza de Galicia, no prazo de dous meses, contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 14 de outubro de 2022
EXTRACTO da Resolución do 11 de outubro de 2022 pola que se publican as bolsas de desprazamento Ourense rural destinadas ao estudantado do Campus de Ourense para o curso académico 2022/23.
Universidade de Vigo — III. Outras disposicións — 18/10/2022

BDNS (Identif.): 653349.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://secretaria.uvigo.gal/uv/web/convocatoria/public/show/997):
Primeiro. Persoas beneficiarias
Alumnado que está matriculado en estudos de grao ou mestrado en centros propios do Campus de Ourense ou da Escola de Enfermaría de Ourense no curso 2022/23.
Segundo. Obxecto
O obxecto das axudas é atender o custo económico que supón a realización de estudos universitarios oficiais para o alumnado empadroado en concellos rurais da provincia de Ourense distantes dos campus universitarios e con dificultades de conexión a través de medios de transporte habituais.
Terceiro. Bases reguladoras
Resolución pola que se convocan as bolsas de desprazamento Ourense rural para o estudantado do Campus de Ourense para o curso académico 2022/23.
Cuarto. Contía
A contía total do crédito destinado a estas bolsas será de vinte e seis mil euros (26.000 €).
Quinto. Prazo de presentación de solicitudes
Desde o 13 de outubro ata o 27 de outubro de 2022.
Vigo, 11 de outubro de 2022
CORRECCIÓN DE ERROS. Orde do 12 de setembro de 2022 pola que se modifica a autorización do CPR Seminario Diocesano Sagrado Corazón, de Lugo.
Consellería de Cultura, Educación, Formación Profesional e Universidades — III. Outras disposicións — 27/10/2022

Advertido erro na citada orde, na versión en castelán, publicada no Diario Oficial de Galicia número 183, do 26 de setembro de 2022.
Faise a corrección na versión do DOG neste idioma. Tal corrección non procede no texto en galego.
RESOLUCIÓN do 21 de xullo de 2022 pola que se dá publicidade da encomenda á Axencia Galega de Infraestruturas para a xestión das actuacións en relación coa redacción do proxecto e a execución das obras de construción do novo centro de saúde de Boborás (Ourense).
Consellería de Sanidade — III. Outras disposicións — 27/10/2022

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da Resolución da Consellería de Sanidade, do 14 de xullo de 2022, pola que se lle encomenda á Axencia Galega de Infraestruturas a xestión das actuacións para a redacción do proxecto e a execución das obras de construción do novo centro de saúde de Boborás (Ourense).
As actividades que vai realizar a Axencia Galega de Infraestruturas son:
1. A dirección da redacción do proxecto con base no Plan funcional redactado polo Servizo Galego de Saúde, así como a supervisión e aprobación técnica do proxecto.
2. Realizar os actos e negocios xurídicos propios da preparación, selección de contratista, adxudicación e execución dos contratos que sexan precisos para o cumprimento do obxecto da encomenda, e concretamente os de redacción de proxecto, obra, dirección da obra, dirección de execución material e coordinación de seguridade e saúde.
3. Asumir a función de responsable do contrato, para o cal o órgano de contratación designará unha persoa física ou xurídica vinculada a esta axencia, a quen lle corresponderá supervisar a súa execución e adoptar as decisións e ditar as instrucións necesarias co fin de asegurar a correcta realización da prestación pactada, dentro do ámbito de facultades que o órgano de contratación lle atribúa.
4. Convocar o Servizo Galego de Saúde para que designe unha persoa representante, que asistirá ao acto de recepción das obras en que se levará a cabo a súa entrega.
5. Calquera competencia que lle corresponda en virtude da normativa de aplicación.
A Axencia, no desenvolvemento da actividade encomendada, seguirá as directrices e instrucións da Consellería de Sanidade e do Servizo Galego de Saúde, aos cales lles corresponden os poderes de verificación e control da encomenda.
Canto á natureza e alcance da xestión encomendada, a encomenda ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén recollida no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
O prazo de vixencia será desde o día seguinte á súa sinatura ata a data de finalización do prazo de garantía deste.
Santiago de Compostela, 21 de xullo de 2022
RESOLUCIÓN do 10 de outubro de 2022 pola que se dá publicidade dos convenios subscritos no segundo cuadrimestre do exercicio 2022.
Instituto Galego de Promoción Económica — III. Outras disposicións — 19/10/2022

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar no Diario Oficial de Galicia unha relación dos convenios subscritos referidos ao cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica no segundo cuadrimestre de 2022, a cal se anexa a esta resolución.
Santiago de Compostela, 10 de outubro de 2022
RESOLUCIÓN do 11 de outubro de 2022 pola que se dá publicidade das axudas concedidas ao abeiro da Orde do 11 de maio de 2022 pola que se establecen as bases reguladoras para a concesión, en réxime de concorrencia non competitiva, das subvencións a entidades locais para actuacións de adecuación das pistas multideporte nos centros de educación infantil e primaria e nos centros públicos integrados non universitarios, e se procede á súa convocatoria para o ano 2022 (código de procedemento ED500A).
Consellería de Cultura, Educación, Formación Profesional e Universidades — III. Outras disposicións — 20/10/2022

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 24 das bases reguladoras da convocatoria,
Facer pública no
Diario Oficial de Galicia
(DOG) e na páxina web da Consellería de Cultura, Educación, Formación Profesional e Universidades (https://www.edu.xunta.gal/portal/) a relación das subvencións concedidas que se indican no anexo, ao abeiro da Orde do 11 de maio de 2022 pola que se establecen as bases reguladoras para a concesión, en réxime de concorrencia non competitiva, das subvencións a entidades locais para actuacións de adecuación das pistas multideporte nos centros de educación infantil e primaria e nos centros públicos integrados non universitarios, e se procede á súa convocatoria para o ano 2022 (código de procedemento ED500A), que se financiarán cun crédito total de 2.000.000,00 € con cargo á aplicación orzamentaria 10.10.422A.760.0, código de proxecto 2022 00079, dos orzamentos da Comunidade Autónoma de Galicia para o ano 2022.
Santiago de Compostela, 11 de outubro de 2022